FI Euroopan unionin virallinen lehti L 385/24

KOMISSION ASETUS (EY) N:o 2256/2004,

annettu 14 päivänä lokakuuta 2004,

neuvoston asetuksen (EY) N:o 747/2001 muuttamisesta tiettyjä Egyptistä, Maltasta ja Kyproksesta peräisin olevia tuotteita koskevien yhteisön tariffikiintiöiden ja tiettyjen Maltasta ja Kyproksesta peräisin olevien tuotteiden viitemäärien osalta

EUROOPAN YHTEISÖJEN KOMISSIO, joka

ottaa huomioon Euroopan yhteisöjen perustamissopimuksen,

ottaa huomioon asiakirjan Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (1), ja erityisesti sen 57 artiklan 2 kohdan,

ottaa huomioon tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista ja asetusten (EY) N:o 1981/94 ja (EY) N:o 934/95 kumoamisesta 9 päivänä huhtikuuta 2001 annetun neuvoston asetuksen (EY) N:o 747/2001 (2) ja erityisesti sen 5 artiklan 1 kohdan b alakohdan,

sekä katsoo seuraavaa:

(1) Neuvosto valtuutti 24 päivänä syyskuuta 2004 tekemällään päätöksellä 2004/664/EY (3) Euroopan yhteisöjen ja niiden jäsenvaltioiden sekä Egyptin arabitasavallan Euro-Välimeri-sopimuksen pöytäkirjan allekirjoittamisen ja sääti sen väliaikaisesta soveltamisesta 1 päivästä toukokuuta 2004 Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi.

(2) Pöytäkirjassa määrätään uudesta tariffikiintiöstä, ja sillä muutetaan voimassa olevia tariffikiintiöitä, jotka vahvistetaan asetuksessa (EY) N:o 747/2001.

(3) Uuden tariffikiintiön ja voimassa olevien tariffikiintiöiden muutosten täytäntöön panemiseksi asetus (EY) N:o 747/2001 on tarpeen muuttaa.

(4) Uuden tariffikiintiön määrät ja voimassa olevien tariffikiintiöiden määrien lisäykset vuonna 2004 olisi laskettava suhteessa pöytäkirjassa määriteltyihin perusmääriin ottaen huomioon ennen 1 päivää toukokuuta 2004 kuluneen ajanjakson osuus.

(5) Tiettyjen asetuksessa (EY) N:o 747/2001 säädettyjen voimassa olevien tariffikiintiöiden hallinnoinnin helpottamiseksi olisi kyseisissä kiintiöissä tuodut määrät luettava asetuksen (EY) N:o 747/2001, sellaisena kuin se on muutettuna tällä asetuksella, mukaisesti avattuihin tariffikiintiöihin.

(6) Maltan ja Kyproksen liityttyä Euroopan unioniin kyseisistä jäsenvaltioista peräisin oleviin tuotteisiin sovellettavat asetuksessa (EY) N:o 747/2001 säädetyt tariffikiintiöt ja viitemäärät raukeavat. Viittaukset kyseisiin kiintiöihin ja viitemääriin olisi sen vuoksi poistettava.

(7) Koska EU:n ja Egyptin Euro–Välimeri-sopimuksen pöytäkirjaa sovelletaan väliaikaisesti 1 päivästä toukokuuta 2004 alkaen, tätä asetusta olisi sovellettava samasta päivästä ja sen olisi tultava voimaan mahdollisimman pian.

(8) Tässä asetuksessa säädetyt toimenpiteet ovat tullikoodeksikomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 747/2001 seuraavasti:

1) Korvataan 1 artikla seuraavassti: ”1 artikla Tariffimyönnytykset yhteisön tariffikiintiöiden ja viitemäärien rajoissa Kun tämän asetuksen liitteissä I–IX luetellut Algeriasta, Marokosta, Tunisiasta, Egyptistä, Jordaniasta, Syyriasta, Libanonista, Israelista, Länsirannalta ja Gazan alueelta sekä Turkista peräisin olevat tuotteet luovutetaan vapaaseen liikkeeseen yhteisössä, ne ovat oikeutettuja vapautukseen tulleista tai alennettuihin tulleihin tässä asetuksessa määriteltyjen yhteisön tariffikiintiöiden tai viitemäärien rajoissa, kiintiökausien aikana ja tämän asetuksen säännösten mukaisesti.”.

2) Poistetaan 3 artiklan 2 kohta.

3) Muutetaan liite IV tämän asetuksen liitteen mukaisesti.

4) Poistetaan liitteet X ja XI.

2 artikla

Määrät, jotka on asetuksen (EY) N:o 747/2001 mukaisesti luovutettu vapaaseen liikkeeseen yhteisössä 1 päivänä toukokuuta 2004 jatkuvien kiintiökausien alkamisen jälkeen tariffikiintiöissä, joiden järjestysnumero on 09.1707, 09.1710, 09.1711, 09.1719, 09.1721 ja 09.1772, luetaan tämän asetuksen voimaan tullessa asetuksen (EY) N:o 747/2001, sellaisena kuin se on muutettuna tällä asetuksella, liitteessä IV vahvistettuihin tariffikiintiöihin.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä toukokuuta 2004.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä lokakuuta 2004. Komission puolesta Frederik BOLKESTEIN Komission jäsen

(1) EUVL L 236, 23.9.2003, s. 33.

(2) EYVL L 109, 19.4.2001, s. 2, asetus sellaisena kuin se on viimeksi muutettuna komission asetuksella (EY) N:o 54/2004 (EUVL L 7, 13.1.2004, s. 30).

(3) EUVL L 303, 30.9.2004, s. 28.